Mihail Borkin

Mixail Pavlovich Borkin (; 1928-yil, SSSR – keyingi taqdiri nomaʼlum) – Sovet ittifoqi sobiq futbolchisi, hujumchi pozitsiyasida oʻynagan.

 Futbolchilik faoliyati 
Mixail futbolchilik faoliyatini Moskvadagi Krilya Sovetov bolalar oʻsmirlar sport maktabida boshlagan. 1951-yilda Moskvaning „Lokomotiv“ jamoasi tarkibida professional faoliyatini boshlagan. Temiryoʻlchilar tarkibida bir mavsum oʻynaganidan soʻng, Ashxobodga Kopetdag jamoasi tarkibiga oʻtgan. Turkmaniston klubida 3 mavsumga yaqin faoliyat olib borgan va 1954-yilgi mavsum ikkinchi yarmida sobiq jamoasi, Lokomotiv klubi tarkibiga qaytgan.

1955-yilgi mavsumda Bokuning „Neftchi“ jamoasi tarkibiga oʻtgan. Ozarbayjon SSR klubi tarkibida oʻtkazgan bir mavsumidan soʻng, 1956-yil Oʻzbekistonga, Toshkentning „Paxtakor“ jamoasiga yoʻl olgan. 1956-yildan 1958-yilgi mavsum soʻngiga qadar Toshkent klubi tarkibida oʻynagan. Dastlabki ikki mavsumda Paxtakor jamoasining toʻpurari boʻlgan. 1959-yilgi mavsumda Moskvaga qaytgan va Zenit jamoasi safida bir mavsum oʻynaganidan soʻng katta futboldagi faoliyatini yakunlagan.

1956-yilgi mavsumda Futbol boʻyicha SSSR xalqlari yozgi spartakiadasi turnirida Oʻzbekiston SSR terma jamoasi tarkibida ishtirok etgan. Musoboqa davomida 4 ta gol urgan Borkin jamoasining eng yaxshi toʻpurari boʻlgan.

Futboldan keyingi hayoti va taqdiri haqida maʼlumotlar mavjud emas.

 Manbalar 

 Havolalar 
 Mihail Borkin Footballfactsru saytida
 Mihail Borkin  Transfermarkt saytida
 Mihail Borkin Teamsby saytida
 Mihail Borkin Sport-strana.ru saytida

Turkum:1928-yilda tugʻilganlar
Turkum:SSSRda tugʻilganlar
Turkum:Alifbo boʻyicha futbolchilar
Turkum:SSSR erkak futbolchilari
Turkum:Oʻzbekistonlik erkak futbolchilari
Turkum:Futboldagi erkak hujumchilar
Turkum:FC Lokomotiv Moskva futbolchilari
Turkum:Kopetdag futbol klubi futbolchilari
Turkum:Neftçi Boku klubi futbolchilari
Turkum:Paxtakor jamoasi futbolchilari
Turkum:Zenit Moskva futbolchilari
Turkum:Alifbo boʻyicha sportchilar